**ОСНОВНА ШКОЛА "ЖАРКО ЗРЕЊАНИН"**

**ВЕЛИКО ЛАОЛЕ**

**ПЕТИ АНЕКС ШКОЛСКОГ ПРОГРАМА**

Слободнe наставнe активности, План наставе и учења за предмет Уметност, у 7. разреду

Програм заштите од дискриминације, насиља, злостављања и занемаривања у образовно-васпитним установама

ЗА ПЕРИОД ОД 2024. ДО 2026. ГОДИНЕ

**УМЕТНОСТ**

**Циљ** учења слободне наставне активности *Уметност* је да ученик развија вештине комуникације и сарадње, критичко и стваралачко мишљење, осетљивост за естетику, радозналост, мотивацију за истраживање и изражавање у различитим медијима као и одговоран однос према очувању уметничког наслеђа и културе свога и других народа.

|  |  |
| --- | --- |
| Разред | **Седми** |
| Годишњи фонд часова | **36** |
| **ОПШТЕ МЕЂУПРЕДМЕТНЕ КОМПЕТЕНЦИЈЕ** | **ИСХОДИ**  **На крају програма ученик ће бити у стању да** | **ТЕМЕ и кључни појмови садржаја** |
| Компетенција за целоживотно учење  Естетичка компетенција  Решавање проблема  Комуникација  Сарадња  Рад са подацима и информацијама  Дигитална компетенција | – образложи значај традиционалне визуелне уметности за идентитет народа и појединца;  – повеже карактеристичан артефакт са континентом и културом којој припада;  – обликује ликовне радове са препознатљивим елементима одабране културе;  – опише одабрани продукт визуелних уметности и процес његове израде;  – пореди основне одлике традиционалне визуелне уметности два или више народа;  – објасни значај и улогу културног наслеђа;  – објасни главне карактеристике традиционалне музике на простору Балкана и Србије и њихов међусобни утицај; | **ТРАДИЦИОНАЛНА ВИЗУЕЛНА УМЕТНОСТ**  **ШИРОМ СВЕТА**  Визуелна уметност народа Аустралије и Новог Зеланда (сликарство аустралијских Абориџина, традиционална тетоважа Маора)  Уметност америчких народа (тотеми, керамика, ћилими, корпе)  Култура древне Индије, Кине и Јапана (градови, храмови, одећа, писмо)  Уметност народа Африке (маске и штитови)  Словенска традиција (митологија, симболика и орнаментика) |
| Одговорно учешће у демократском друштву  Предузимљивост и оријентација ка предузетништву  Одговоран однос према здрављу  Одговоран однос према околини | – прикаже елементе прожимања традиционалне музике различитих народа на простору Балкана на музичким примерима;  – презентује традиционалну музику карактеристичну за различите крајеве Балкана и Србије;  – прикаже начине очувања музичког културног наслеђа;  – објасни како савремене технологије утичу на развој музике;  – презентује начине промоције музичких дела и догађаја;  – прикаже примену музике у другим уметностима;  – истражи и објасни шта је музичка критика и која је њена улога;  – аргументовано искаже утисак о слушаним делима.  – комуницира учтиво, јасно и аргументовано уз уважавање различитих мишљења, идеја и естетских доживљаја;  – проналази, самостално и у сарадњи са другима, релевантне податке и информације користећи савремену технологију;  – учествује активно, према сопственим способностима и интересовањима, у истраживачком и радионичком раду. | **ТРАДИЦИОНАЛНА МУЗИЧКА УМЕТНОСТ БАЛКАНА И СРБИЈЕ**  Културно наслеђе (значај и улога)  Традиционална музичка уметност Балкана (основне карактеристике у односу на ентитет и међусобни утицаји, сличности и разлике)  Традиционална музика Србије (певање, свирање, обичаји, обреди, ношња, кола...)  Начини очувања културног наслеђа  **МОДЕРНО ДОБА И МУЗИКА**  Савремене технологије и музика.  Маркетинг у музици. Примењена музичка уметност.  Музичка критика и интервју. |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ОБЛАСТ** | | **МЕСЕЦ** | | | | | | | | | | **ОБРАДА** | **СИСТЕМАТ.** | **ОСТАЛО** | **СВЕГА** |
| **IX** | **X** | **XI** | **XII** | **I** | **II** | **III** | **IV** | **V** | **VI** |
| 1. | **ТРАДИЦИОНАЛНА ВИЗУЕЛНА УМЕТНОСТ**  **ШИРОМ СВЕТА** | 5 | 4 | 3 | 5 |  |  |  |  |  |  | 13 | 4 |  | 17 |
| 2. | **ТРАДИЦИОНАЛНА МУЗИЧКА УМЕТНОСТ БАЛКАНА И СРБИЈЕ** |  |  |  |  | 1 | 4 | 4 | 4 |  |  | 8 | 5 |  | 13 |
| 3. | **МОДЕРНО ДОБА И МУЗИКА** |  |  |  |  |  |  |  |  | 4 | 2 | 4 | 2 |  | 6 |
|  |  | **УКУПНО:** | | | | | | | | | | 25 | 11 |  | 36 |

УПУТСТВО ЗА МЕТОДИЧКО-ДИДАКТИЧКО ОСТВАРИВАЊЕ ПРОГРАМА

Прoгрaм слободне наставне активности *Уметност* интeгрише садржаје из културе, различитих уметности и вишe умeтничких дисциплинa. Он омогућава ученицима: да упознају културу и уметност народа свих континената, њихове сличности, разлике и међусобне утицаје; да открију како се прожимају различите врсте уметности; да уче како да користе разноврсне, релевантне и поуздане податке и информације за истраживачки и стваралачки рад; да ефикасно сарађују и комуницирају; да развијају критичко мишљење, конструктивно размењују мишљења и формирају позитивне вредносне судове са циљем очувања културе и идентитета, развијања самопоуздања и самопоштовања, поштовања и заштите људских права; да развијају радозналост, мотивацију, као и афинитет према култури и уметности; да се изражавају у одабраним уметничким дисциплинама и медијима.

Ослонац за остваривање програма представљају опште упутство које се односи на све СНА, као и ово које изражава специфичности програма *Уметност.*

ПЛАНИРАЊЕ НАСТАВЕ И УЧЕЊА

Предвиђено је да се прва тема реализује током првог полугодишта, а друга и трећа у другом полугодишту.

Програм је тако конципиран да фаворизује активности ученика, повезивање њиховог школског и ваншколског искуства, учење путем решавања проблема, сарадњу и тимски рад, као и употребу савремених технологија у образовне сврхе.Потенцира се самосталност ученика у активном начину учења, а улога наставника је превасходно да уведу ученике у тему, представе кључне појмове садржаја и подстакну их на активност коју затим усмеравају, прате и вреднују.

Активности које су погодне за реализацију програма *Уметност* су: креативне радионице; презентације; анализа инсерата филмова, аудио-визуелних прилога, аудио и визуелних садржаја; рад на истраживачким и пројектним задацима; прављење досијеа, дигиталне збирке и сл.; студиjе случаjа; играње улога; дискусије; рад у групи на платформама за учење; повезивање са вршњацима из других школа или држава; гостовања стручњака; учење у другим установама; посете разним културно-уметничким дешавањима; обликовање и организовање промоција и кампања; укључивање у акције у локалној заједници...

У складу са специфичностима програма и просторно-техничким капацитетима, ученици се могу изражавати кроз различите медије: слику (скице, цртежи, слике, плакати, књига уметника, мурали...); скулптуру; фотографију; видео; анимацију; акцију (перформанс, хепенинг, флеш моб, игровне активности); дизајн (сценографија, костимографија...); музику (инструментална, вокална, вокално-инструментална и сценска); сценски израз (глума, кореографија, плес); музичку критику...

Програм се не базира на коришћењу уџбеника и дидактичких материјала који су специјализовано за њих направљени, већ се ученици подстичу да користе што различитије изворе информација и да имају према њима критички однос.Циљ је оснажити ученике да се ослањају на сопствене снаге у процесу проналажења релевантних информација.

За сваку тему наставник треба да припреми што више различитих материјала који имају функцију подстицаја, мотивисања ученика за рад на њима. Како би се што боље остварила веза између садржаjа програма и реалног живота пожељно jе, кад год jе то могуће, да се ученицима омогуће посете установама и институциjама у средини где живе, као и непосредни контакт са људима коjи имаjу интересантна животна и/или професионална искуства у вези са темом коjа се обрађуjе

ОСТВАРИВАЊЕ НАСТАВЕ И УЧЕЊА

*ТРАДИЦИОНАЛНА ВИЗУЕЛНА УМЕТНОСТ ШИРОМ СВЕТА*

Основна идеја теме је да се ученици упознају са одабраном баштином народа свих континената из области визуелних уметности и културе, при чему је предвиђено да то буду садржаји који нису обухваћени програмом предмета Ликовна култура.Ради постизања динамике наставе и подстицања радозналости и стваралачког мишљења препорука је да се сваки континент представи другим уметничким дисциплинама и да се планирају другачије активности ученика, где је то могуће.

Предлог је да након уводног часа ученици упознају визуелну уметност Аустралије и Новог Зеланда кроз индивидуални истраживачки рад (у школи и код куће).Ученици могу да припреме кратке дигиталне презентације или видео прилоге.Потребно је да наставник постави јасне критеријуме према којима ће проценити квалитет презентације и да одреди број слајдова, односно трајање видео прилога (до 3 минута) водећи рачуна о томе да сви ученици треба да виде све радове и да изнесу своја запажања и утиске.Током уводног часа је потребно објаснити да је визуелна уметност важна за идентитет народа и појединца и зашто је идентитет важан.Потребно је нешто рећи о техникама и мотивима, као и о томе какву функцију је сликарство народа Аустралије и Новог Зеланда имало некада, а какву има данас.Прилози за приказивање могу да садрже и краће прилоге о музици (на пример, диџериду технике опонашања звука из природе) и плесу (традиционални плес *хака*) како би ученици добили јаснију слику о уметности ових народа.

Могуће истраживачке теме за ученике су: повезаност прича и слика у култури аустралијских народа; симболи у сликарству аустралијских народа; техника сликања тачкама (dot-painting); слике на кори еукалиптуса (bark-painting); слике на стенама у региону Кимберли; најпознатија дела једног савременог аустралијског сликара инспирисаног традицијом – Клифорд Посум (Clifford Possum Tjapaltjarri) или Квини Мекензи (Queenie McKenzie); значење традиционалне тетоваже та моко (*tā moko*); старе фотографије становништва Новог Зеланда; стилови традиционалних огртача и њихов утицај на савремену моду; један познати новозеландски уметник – Џорџ Нуку (George Nuku) или Чарлс Фридрик Голди (Charles Frederick Goldie)...

Материјали који се могу користити за припремање наставе:

– Australian Aboriginal peoples - Leadership and social control | Britannica

– https://www.artyfactory.com/aboriginal-art/aboriginal-art.html

– The Wandjina - YouTube

– Mysterious Kimberley Rock Art - YouTube

– Culture of New Zealand - history, people, women, beliefs, food, customs, family, social, marriage (everyculture.com)

– T HYPERLINK “https://www.tepapa.govt.nz/discover-collections/read-watch-play/maori/tamoko-maori-tattoos-history-practice-and-meanings”āmoko | Māori tattoos: history, practice, and meanings | Te Papa

– Traditional Maori costume Archives - World4

– Contemporary M HYPERLINK “https://nzhistory.govt.nz/culture/nz-painting-history/contemporary-maori-art”āori art - History of New Zealand painting | NZHistory, New Zealand history online

– Aboriginal Dreamtime Stories - Japingka Aboriginal Art Gallery

– Dreamtime Aboriginal Art Library of Knowledge (aboriginal-art-australia.com)

– Aboriginal Australian Bark Paintings | Museum of Natural and Cultural History (uoregon.edu)

– The Bradshaw Paintings - Australian Rock Art Archive (bradshawfoundation.com)

– The meaning behind M HYPERLINK “https://www.fq.co.nz/maori-cloaks-traditional-meaning/”āori cloaks | Fashion Quarterly (fq.co.nz)

Уметност америчких народа ученици могу да упознају кроз креативну радионицу где могу, према интересовањима, да моделују тотеме или посуде од меког материјала, да цртају дизајн употребних предмета са мотивима карактеристичним за одабрано племе, као и да их обликују одабраном традиционалном техником.Препорука је да ученици пореде орнаменте различитих племена тражећи сличности и разлике, као и да изложе фотографију свог рада заједно са примером који им је послужио као подстицај за стварање.

Материјали који се могу користити за припремање наставе:

– Traditional Native American Tribal Art (indians.org)

– Native American art - The function of art | Britannica

– Native American religions - Forms of religious authority | Britannica

– Native American Art: Sandpainting, Baskets, Pottery and Painting (nativeamerican-art.com)

– Home | Museum of Pre-Columbian Art of Cusco of Peru (mapcusco.pe)

– The Collection

– Aztec Designs (aztecsandtenochtitlan.com)

– USA Native American Navajo Weaving HYPERLINK “https://textiledesigntechniques.as.ua.edu/usa-native-american-navajo-weaving/”–

– Peruvian Textiles History | Study.com

– The Paracas Textile (article) | Khan Academy

– El Paso Museum of Art - Expressions in Clay: Pre-Columbian Pottery Types from the Southwest - YouTube

– Native American Pottery: How to Identify and Price Cochiti and Tesuque Pueblo Pottery (Part 1) - YouTube

Култура древне Индије, Кине и Јапана може се истраживати кроз компаративну анализу. Ученици могу да се поделе у мање групе које ће припремити краће презентације о сличностима и разликама између: обичаја; најстаријих градова; архитектуре храмова; традиционалне одеће или писма. Ученици које ове културе посебно занимају могу да ураде додатна истраживања (да истраже елементе одеће самураја; да истраже традиционална позоришта; да напишу задату реч на сва три језика...), као и да ураде ликовни рад на основу садржаја који их највише мотивише.

Материјали који се могу користити за припремање наставе:

– Indian HYPERLINK “https://www.holidify.com/pages/indian-traditions-and-culture-1331.html”

– Chinese Culture, Customs and Traditions in China (chinahighlights.com)

– 138 Types of Japanese Culture - Japan Talk (japan-talk.com)

– Cities of the Indus Valley Civilization | World Civilization (lumenlearning.com)

– Top 10 Staggering Ancient Towns in China | Places HYPERLINK “https://www.pandotrip.com/top-10-staggering-ancient-towns-in-china-28519/”

– The Top 7 Historic Cities in China: China’s 7 Ancient Capitals (chinahighlights.com)

– India’s Oldest Surviving Temples (livehistoryindia.com)

– 10 Most Amazing Temples in China (with Map HYPERLINK “https://www.touropia.com/temples-in-china/”

– INDIAN 29 States traditional Dressing Style Officially - YouTube

– Traditional Japanese Clothing - WorldAtlas

– Samurai Armor: Evolution and Overview - YouTube

– Getting to Know the Chinese Traditional Clothing - Hanfu - YouTube

– Traditional Chinese Clothing - Han Couture - YouTube

– Learn Marathi / Devanagari Calligraphy in Marathi | Beginners Calligraphy HYPERLINK “https://www.youtube.com/watch?v=jXDl6r-UnFw”

– Appreciating Chinese Calligraphy - YouTube

– How to start? | Chinese Calligraphy Tutorial - YouTube

– Beautiful traditional Japanese Calligraphy KANA SHODO | Satisfying handwriting - YouTube

Предлог је да ученици упознају уметност афричких народа кроз обилазак Музеја афричке уметности у Београду и/или разгледање дигиталних збирки, гостовање стручњака или онлајн састанак са стручњацима... Ученици могу да разговарају са стручњацима о приликама у којима су се маске користиле, како су маске утицале на савремену западну уметност, у којим музејима се чувају..., као и да направе маску или штит техником папир маше или комбинованом техником.

Материјали који се могу користити за припремање наставе: https://www.artyfactory.com/africanmasks/index.htm (dodato)

– http://thegypsetters.net/dot-dot-dot/ HYPERLINK “http://thegypsetters.net/dot-dot-dot/5-fun-facts-african-masks”5 HYPERLINK “http://thegypsetters.net/dot-dot-dot/5-fun-facts-african-masks”-fun-facts-african-masks

– https://www.blendspace.com/lessons/tAffwmFdAlwI\_Q/c-african-masks

– African Masks Examined: History, Type, Role, Meaning HYPERLINK “https://afrikanza.com/blogs/culture-history/african-masks”

– stories behind african masks - YouTube

– Sadigh Gallery African Masks - YouTube

– African Shields (hamillgallery.com)

– National Museums of Kenya HYPERLINK “https://www.museums.or.ke/”– HYPERLINK “https://www.museums.or.ke/”

Предлог је да ученици у школи заједно погледају филм/видео прилоге о Словенима, а затим размене утиске и дискутују.Како је словенска митологија и традиција популарна тема стрипова, ученици могу да осмисле и нацртају јунака стрипа или видео игре.Могућа активност је и обликовање накита или другог употребног предмета украшеног словенским орнаментима.

Материјали који се могу користити за припремање наставе:

– Stari Sloveni - Istorija i tradicija [ceo film] - YouTube

– Митска бића (Словенска митологија) - Mitska bica (Slovenska mitologija) - YouTube

– Mitologija Ju HYPERLINK “https://www.youtube.com/watch?v=MdbO7YVoV7o”žnih Slovena - YouTube

– Čudotvorni mač - YouTube

– Ruslan and Ludmila HYPERLINK “https://www.youtube.com/watch?v=j6YB59ETDqk”Руслан и Людмила ( HYPERLINK “https://www.youtube.com/watch?v=j6YB59ETDqk”1972 HYPERLINK “https://www.youtube.com/watch?v=j6YB59ETDqk”) Aleksandr Ptushko - YouTube

– Slavic Symbols - Visual Library of Slavic Symbols (symbolikon.com)

– Славянские узоры и орнаменты. Шпаргалка с эскизами - YouTube

– www.starisloveni.com :: Stari Sloveni, Staroslovenska mitologija, religija i istorija

*ТРАДИЦИОНАЛНА МУЗИЧКА УМЕТНОСТ БАЛКАНА И СРБИЈЕ*

Основна идеја теме је да се ученици упознају и оснаже за позитиван и одговоран однос према историјском наслеђу у домену традиционалне музике Балкана и Србије са акцентом на међусобан утицај, трајање и очување.

Наставник планира како ће се учење одвијати у складу са интересовањима ученика и могућностима школе (опремљеност савременим техничким уређајима, доступност етнолошких филмова...) и локалне заједнице.

У процесу реализације програмских садржаја наставник треба да уведе ученике у тему кроз кратки теоријски приказ или аудио-видео запис, а затим да их кроз конкретне задатке усмери на истраживање које може да се односи на различите аспекте изучавања предмета музичког наслеђа у односу на временски оквир настанка, просторни оквир настанка, носиоце, примаоце, контекст настанка, контекст садашњег деловања и сл.

У циљу упознавања материјалних извора као грађе за истраживање елемената народне културе учење може да се одвија и кроз посете појединим институцијама, на првом месту етнографским збиркама и музејским поставкама или посете нпр.кустоса школи. У оквиру народне уметности, ученике би требало упутити на значај старих уметничких заната и њихов опстанак, а као крајњи продукт тог рада било би организовање изложбе ученичких радова.

У циљу упознавања и очувања музичке традиције на простору Балкана и Србије ученици проучавају музику, плес, ношњу, обичаје, обреде, начин живота, из различитих географских локалитета. Истраживање може да се односи на: прожимање елемената традиционалних култура различитих народа на простору Балкана и Србије и миграције као чинилац прожимања; развој традиционалне музике у домену певања (техника певања, текстови песама, пратња...) или свирања (врсте инструмената, распрострањеност у односу на географски центар,  карактеристике...); преношење музичких записа из једне средине у другу (исти текст, различита мелодија и обрнуто); реконструкцију и демонстрирање народних обичаја из различитих крајева земље и у склопу њих музике, народне ношње, кола... У том смислу уколико услови локалне средине то дозвољавају, део програма се може реализовати у сарадњи са фолклорним друштвима или певачким групама које изводе народне игре (кола) и традиционалну музику.У склопу истраживања традиционалне и народне песме ученици могу ићи и трагом актуелних етно група (Моба, Бистрик, Траг, Бело платно…) како би упознали наше вокално традиционално наслеђе које је подељено на старије и ново певање, тј.на певање *на глас* (старији начин певања у секундама) и певање *на бас* (новије).

Поред обредних, ученици могу да изучавају песме које су настале у вези са празницима који се обележавају у локалној средини (Васкршње, Божићне, Лазаричке и друге песме) и реконструишу исте.

Резултати истраживања у овој области могу бити полазиште за примену вршњачке едукације кроз умрежавање ученика и наставника из различитих делова Србије путем интернет платформи.Ученици стечена знања из области традиционалне музичке уметности такође могу презентовати ученицима првог циклуса основног образовања, преузимајући улогу вршњака ментора при реконструкцији/демонстрацији народних обичаја.

Рад у групама и радионицама је користан у комбинацији са осталим начинима рада, поготово када постоји изазов значајнијег (нпр. емотивног) експонирања ученика, као вид премошћавања стидљивости.Понуђени предлози литературе и сајтова, нису обавезујући.

Материјали који се могу користити за припремање наставе:

– Боривоје Дробњаковић, *Етнологија народа Југославије*, Научна књига, Београд, 1960, 9–89.

– Димитрије Големовић, *Свака птица својим гласом пева*, Balkan Culture Heritage, Београд, 2019.

– Љиљана Гавриловић, *Балкански костими Николе Арсеновића*, Посебна издања, књ.52, Етнографски институт САНУ, Београд, 2004, 5–35.

– Тихомир Р. Ђорђевић, *Наш народни живот*, Том 1, Просвета, Београд, 1984, 9–37.

– Петар Влаховић, *Србија: земља, народ, живот, обичаји*, Етнографски музеј и Вукова задужбина, Београд, 1999, 55–94.

– Роман Јакобсон и Петар Богатирјов, „Фолклор као нарочит облик стваралаштва“, Петар Влаховић, „Етничка структура и миграције становништва (у Србији)“, Гласник Етнографског музеја, књ. 44, Београд, 1980, 21–39.

– Драгослав Девић (1960) „Сакупљачи наших народних песама”. Гласник Етнографског музеја 22–23: 99–122

– Зечевић, *Српске народне игре*, „Вук Караџић”, Етнографски музеј, Београд, 1983.

– Андријана Гојковић, Народни музички инструменти, „Вук Караџић”, Београд, 1989.

– Јасна Бјеладиновић, „Сеоске ношње и њихова типолошка класификација”, *Гласник Етнографског музеја*, књ.44, Етнографски музеј, Београд, 1980, 75–97.

– Никола Ф. Павковић, „Село као обредно-религијска заједница”, *Етнолошке свеске*I, Београд, 1978, 51–65.

– Младен Марковић (1994) „Етномузикологија у Србији”. Нови звук 3: 19–29.

– Филм „Русе косе цуро имаш” као показатељ симбиозе уметности читавог Балкана https://www.youtube.com/watch?v=NGCURBHF

*МОДЕРНО ДОБА И МУЗИКА*

У оквиру ове теме ученици могу да истражују развој модерних технологија у служби широке заступљености примењене музике у медијима, односно мултумедијалним уметностима. Ученици упознају сценску музику, музику на филму, позоришту, радију, телевизији и интернету кроз приказивање видео материјала који ће подстаћи истраживачке задатке, презентације, дебате, интервјуе, критике… Препорука је да фокус рада буде на примењеној музици на подручју Србије и то истраживањем музике за филмове/серије српских композитора Зорана Симјановића, Војислава Вокија Костића, Војкана Борисављевића, Горана Бреговића...

У оквиру теме ученици могу да раде на припреми извођење одређене музичке нумере из филма, мјузикла, позоришта..., откривајући повезаност музике и других уметности.

Маркетинг у музици се може истраживати на више начина.Један аспект може бити одговор на питање како одређено дело или музички догађај промовисати (како је то некада изгледало, а како данас...), а други аспект је на који начин избор музике и сама музика утиче на маркетинг неког другог уметничког (или друге врсте) производа. У циљу разумевања значаја музике у рекламама, а у сврху маркетинга (промоције школе, догађаја, хуманитарних акција, локалне заједнице...), ученици истражују одабране рекламе, анализом одабраних доносе суд о улози музике и дефинишу кораке у процесу израде. Ради унапређивања маркетинга школе ученици припремају материјал за израду спота за химну школа/џингла за различита дешавања...), користећи ИКТ.

После увода наставника у музичку критику као вида уметничке критике ученике треба кроз разговор навести да сами или истраживањем дођу до података који ће им дати одговоре на различита питања као што су: шта је то што музичку критику одваја од извештавања, шта може бити предмет уметничке критике, ко може бити музички критичар и који су објективни за разлику од субјективних аспеката музичке критике; који је значај музичке критике за извођача, публику, музикологе... Ова тема треба да резултира музичком критиком коју ће ученици у улози музичког критичара написати након посете неком концерту, или слушања одређене композиције/извођача на часу. Ученици могу, такође, да направе кратак приказ музичке критике из пера Бранке Радовић, Смиљке Исаковић…

Материјали који се могу користити за припремање наставе:

– Вартекс Баронијан: *„Музика као примењена уметност”*, Београд, РТС

– Зоран Симјановић: *„Примењена музика”*, Београд, Бикић Студио, 1996

– Рихард Мерц: *„А, Б, Ц… звука у аудио визуелним медијима”*, Београд, РТС, 2013.

– Дејвид Бирн: *„Како ради музика”*, Геопоетика, Београд, 2015.

– Примена музике у маркетингу, најбоље домаће рекламе, Видео (за ученике): https://www.youtube.com/watch?v=j HYPERLINK "https://www.youtube.com/watch?v=j85rX5NXIFU&t=185s"85

– Примери музичке критике: http://stankosepic.com/prikazi\_i\_kritike.php

– Бранка Радовић: *„Шта је то музичка критика”*, Наслеђе, Крагујевац, 2007.вол. 4, број 8, стр.121–154.

– Смиљка Исаковић. *„Бемус преплетум мобиле*”, Службени гласник, Београд 2012.

– Смиљка Исаковић: *„Viđenja – Musica modus vivendi”*, РТС, Београд 2013.

ПРАЋЕЊЕ И ВРЕДНОВАЊЕ НАСТАВЕ И УЧЕЊА

Имајући у виду концепт програма, исходе и компетенције које треба развити, процес праћења и вредновања ученичких постигнућа не може се заснивати на класичним индивидуалним усменим и писаним проверама.Уместо тога, наставник треба континуирано да прати напредак ученика, који се огледа у начину на који ученици учествују у активностима, како прикупљају податке, како бране своје ставове, како аргументују, евалуирају, примењују, процењују последице итд.

Посебно поуздани показатељи су квалитет постављених питања, способност да се нађе веза међу појавама, наведе пример, промени мишљење у контакту са аргументима, разликују чињенице од интерпретација, изведе закључак, прихвати другачије мишљење, примени научено, предвиде последице, дају креативна решења. Такође, наставник прати и вреднује како ученици међусобно сарађују, како решавају сукобе мишљења, како једни другима помажу, да ли испољавају иницијативу, како превазилазе тешкоће, да ли показују критичко мишљење или критицизам, колико су креативни.За неке садржаjе прикладни су и други начини провере напредовања као што су нпр.квизови или улазни и излазни тестови како би се утврдили ефекти рада на нивоу знања, вештина, ставова. Вредновање ученичких постигнућа врши се у складу са *Правилником о оцењивању ученика у основном образовању и васпитању.* Ученици свакако треба унапред да буду упознати шта ће се и на коjи начин пратити и вредновати.Приликом сваког вредновања постигнућа потребно је ученику дати повратну информацију која помаже да разуме грешке и побољша свој резултат и учење.

**Програм заштите од дискриминације, насиља, злостављања и занемаривања у образовно-васпитним установама**

Циљ програма: Стварање и развој безбедног и подстицајног окружења у образовно-васпитим установама чиме се остварује право сваког детета да буде заштићено од свих облика насиља.

ЗАДАЦИ:

* Едуковати ученике о о облицима ризичног понашања
* Обучити ученике о начинима конструктивног решавања конфликата
* Подстицати ученике на сарадњу, поштовање, толеранцију, развијати тимски дух
* Мотивисати ученике за стицањем сазнања, укључивањем у активности школе и локалне заједнице
* Учинити да школски простор безбедним
* Сарадња са надлежним институцијама
* Информисање родитеља / других законских заступника
* Сарадња са родитељима / другим законским заступницима
* Интервентне активности

|  |  |  |  |
| --- | --- | --- | --- |
| **Активности** | **Носиоци активности** | **Време реализације** | **Начин остваривања и праћења активности** |
| Примена Правилника о протоколу поступања у установи у одговору на насиље, злостављање и занемаривање | Наставници, одељенске старешине, стручна служба, директор школе, секретар, Тим за заштиту од дискриминације, насиља, злостављања и занемаривања | На почетку и током школске године | Примена протокола, евиденција, панои, шематски приказ деловања |
| Примена Правилника о поступању установе у случају сумње или утврђеног дискриминаторног понашања и вређања угледа, части или достојанства личности | Наставници, одељенске старешине, стручна служба, директор школе, секретар,Тим за заштиту од дискриминације, насиља, злостављања и занемаривања | Током школске године | Примена протокола и евиденција |
| Примена Правилника о дигиталном насиљу | Наставници, одељенске старешине, стручна служба, директор школе, секретар,Тим за заштиту ученика од дискриминације, насиља, злостављања и занемаривања | Током школске године | Примена протокола, евиденција |
| Информисање и примена протокола о поступању у кризним догађајима | Наставници, одељенске старешине, стручна служба, директор школе, секретар,Тим за заштиту ученика од дискриминације, насиља, злостављања и занемаривања |  |  |
| Упознавање наставника, ученика, родитеља/ других законских заступника са Правилником о протоколу поступања у установи у одговору на насиље, злостављање и занемаривање | Одељенске старешине, стручна служба, правник,Тим за заштиту од дискриминације, насиља, злостављања и занемаривања | Септембар | Час одељењског старешине, родитељски састанци, наставничко веће  ( записници) |
| Едукација ученика о дигиталном насиљу | Наставници, одељенске старешине, стручна служба, Тим за заштиту од дискриминације, насиља, злостављања и занемаривања, наставник информатике | Током школске године | Радионице, презентације, предавања, панои, брошуре |
| Едукација родитеља /других законских заступника | Наставници, одељенске старешине, стручна служба,Тим за заштиту од насиља, злостављања и занемаривања | Током школске године | Радионице, презентације, предавања, родитељски састанак, панои |
| Информисање и едукација ученика о различитим облицима ризичног понашања и законским регулатива | Учитељи, наставници, одељенске старешине, стручна служба, секретар, Тим за заштиту од дискриминације, насиља, злостављања и занемаривања | На почетку школске године и током школске године по потреби | Час одељенског старешине |
| Информисање и едукација родитеља / других законских заступника ученика о различитим облицима ризичног понашања и законским регулатива | Учитељи, наставници, одељенске старешине, стручна служба, секретар, Тим за заштиту од дискриминације,а насиља, злостављања и занемаривања, представници полиције | На почетку школске године и током школске године по потреби | Родитељски састанци |
| Информисање о здравственим, психолошким и социјалним последицама ризичног понашања | Учитељи, наставници, одељенске старешине, стручна служба, | На почетку школске године и током школске године по потреби | Час одељенског старешине и редовна настава, радионице, едукативна предавања |
| Превенција ризичних облика понашања (алкохолизам, наркоманија, пушење, секте, насиље на интернету, ризична сексуална понашања, трговина људима) | Одељенски старешина, предметни наставници, стручна служба, полиција, здравствени центар, Тим за заштиту од дискриминације, насиља, злостављања и занемаривања | Током школске године | Евиденција, планови, радионице, презентације, индивидуални разговори, ЧОС |
| Едукација ученика о конструктивном решавању конфликата | Одељенске старешине, учитељи, стручна служба | На почетку школске године и током школске године по потреби | Час одељенског старешине и редовна настава, радионице, едукативна предавања |
| Активности којима се јача сарадања међу ученицима, развија толеранција, јача тимски дух, стварати подстицајну атмосферу, ваннаставне активности | Одељенске старешине, учитељи, предметни наставници, стручна служба,ученички парламент | Током школске године | Редовна настава, ваннаставне активности, радионице, учешће ученика у ваннаставним активностима, план ваннаставних активности,обележавање важних датума, Дневник осталих облика образовно васпитног рада, радионице, дебате, презентације и др. |
| Пружање помоћи ученицима који су жртве ( план заштите од насиља) | Одељенске старешине, родитељи, стручна служба, Центар за социјални рад, полиција, здравствени центар , ученици, Ученички парламент,Тим за заштиту од дискриминације, насиља, злостављања и занемаривања, тим за безбедност, вршњачки тим | Током школске године | Евиденција, индивидуални разговори, групни разговори |
| Примену посебних процедура са ученицима са тешкоћама у понашању у циљу њихове и безбедности других  ученика, уколико има оваквих ученика у школи ( план појачаног васпитног рада) | Одељенске старешине, родитељи, стручна служба, Центар за социјални рад, полиција, здравствени центар , ученици, Ученички парламент,Тим за заштиту од дискриминације, насиља, злостављања и занемаривања, тим за кризне догађаје, вршњачки тим | Током школске године | Евиденција, индивидуални разговори, групни разговори, план појачаног васпитног рада |
| Формирање правила понашања на нивоу одељења | Одељенске старешине, ученици | На почетку школске године | Панои, час одељенског старешине |
| Организација активности у оквиру Дечје недеље | Ученички парламент, ученици, стручна служба,наставници | Крај септембра | Евиденција, видео, фотозапис |
| Недеља спорта, спортске активности | Ученици, наставници физичког и здравственог васпитања, ликовне културе, информатике и рачунарства | Септембар и током школске године | Евиденција, видео, фотозапис |
| Едукативна предавања од стране представника полиције, здрваственог центра и ватрогасаца | Стручна служба, одељенске старешине, полиција, Дом здравља, ватрогасци | Током школске године | Евиденција |
| Смањивање познатих и потенцијалних ризика и различитих активности са повећаним ризиком ( осветљење школе и школског дворишта, смањити могућност доступности алкохола, дувана,наркотика ученицима, ограђивање спортског терена, ограда на двориштима, обезбеђивање излаза из дворишта, видео надзор, хоризонтална и вертикална саобраћајна сигнализација) | Школа, Савет родитеља, родитељи, Школски одбор, предузеће за путеве, дежурни наставници, помоћни радници, Тим за заштиту од дискриминације, насиља, злостављања и занемаривања, тим за безбедност | На почетку и током школске године | Евиденција |
| Помоћ ученицима у организовању квалитетног слободног времена (упућивање на локалне институције културе и спортске активности) | Учитељи, одељенске старешине, стручна служба, родитељи | Током школске године | Час одељенског старешине, индивидуални разговори са ученицима и родитељима |
| Укључивање свих ученика у активности школе (приредбе, спортска дешавања, едукативна предавања, слободне активности) | Учитељи, одељенске старешине, наставници, стручна служба, родитељи | Током школске године | Евиденције, планови, редовна настава, ваннаставне активности |
| Организација и учешће у хуманитарним акцијама, друштвено –корисном раду | Учитељи, одељенске старешине, наставници, стручна служба, родитељи/ дзз, ученици, Црвени крст, друге институције | Током школске године | Евиденција, организација хуманитарних акција, учешће у хуманитарним акцијама, друштвено-корисним активностима |
| Хуманизација односа међу половима | Учитељи, одељенске старешине, наставници, стручна служба, родитељи, ученици | Током школске године | Евиденција, план здравствене заштите, редовна настава и ваннаставне активности, ЧОС, индивидуални разговори |
| Организовати ученичка дружења | Одељенске старешине, стручна служба, родитељи, Ђачки парламент | Током школске године | ЧОС, састанци Ђачког парламента |
| Организовати активности „У туђим ципелама“ и подстицање ученика на прихватање различитости | Учитељи, одељенске старешине, наставници, стручна служба, ученици | Током школске године | Евиденција |
| Радионице о дечјим правима и обавезама | Учитељи, одељенске старешине, наставници, стручна служба, ученици | Током школске године | Евиденција |
| Мотивисати ученике за стицање знања и развијање вештина, развијати позитивну слику о себи и другима | Учитељи, одељенске старешине, наставници, стручна служба, ученици, родитељи | Током школске године | Редовна настава, ваннаставне активности, постигнућа ученика,радионице |
| Спровођење вршњачке медијације | Стручна служба, ученици, Ћачки парламент, Вршњачки тим | Током школске године | Евиденција, план Ђачког парламента |
| Процена присуства насиља у школи | Тим за заштиту од дискриминације, насиља, злостављања и занемаривања, тим за безбедност, Ђачки парламет, Стручна служба, одељенске старешине | Током школске године | Анкете, индивидуални разговори, план промене понашања, мере заштите, ЧОС, план унапређивања |
| Одржавање радионица и презентација на тему конфликата, ризичних облика понашања, неговању здравих стилова живота | Стручна служба, Ђачки парламент, вршњачки тим | Током школске године | Евиденција, план Ђачког парламента |
| Процена присуства насиља над децом у породици (анкете) | Стручна служба, одељенске старешине, друге особе од којих школа може добити сазнања, полиција, Центар за социјални рад | Током школске године | Евиденција, индивидуални разговори, протоколи |
| Јачање улоге породице у развијању позитивних вредности код ученика (родитељски састанци, индивидуални разговори) | Стручна служба, одељенске старешине, друге особе од којих школа може добити сазнања, полиција, Центар за социјални рад | Током школске године | Током школске године |
| Стручно усавршавање запослених | Педагошки колегијум, тим за професионални развој, директор | У току школске године | Сертификати |
| Израда  ИОП-а и подршка ученицима | ТИО, тим за подршку, тим за заштиту ученика | У току школске године | Евиденција |
|  |  |  |  |
| Сарадња са спољашњом заштитном мрежом | Директор, стручна служба, тим за заштиту, полиција, ватрогасци, центар за социјални рад | У току школске године | Евиденција |
| Прикупљање информација о постојању сумњи или насиљу | Педагог, психолог или задужено лице, Тим за заштиту од дискриминације, насиља, злостављања и занемаривања | Током школске године | Документација, |
| Активности Ученичког парламента | Психолог, ученички парламент | Током школске године | Документација, програм рада, извештај |
| Активности одељењске заједнице | Одељењске старешине, ученици | Током школске године | Документација |
| Едукација и обуке на националној платформи „Чувам те“ | Одељењске старешине, ученици, наставници, стручна служба,директор, родитељи / други законски заступници | Током школске године | Документација |
| Превентивне активности у борби против трговине људима(едукација:  предавања, радионице за ученике и ученице; радионице за родитеље, односно законског заступника детета; обуке за наставнике и стручне сараднике; формирање и едукација вршњачких тимова за превенцију; укључивање Ученичког парламента; Савета родитеља; обележи светски дан борбе против трговине људима | Одељењске старешине, наставници, стручна служба,директор, родитељи / други законски заступници | Током школске године | Документација |
| Реаговање у случајевима трговине људима | Одељењске старешине, стручна служба,директор, родитељи / други законски, центар за социјални рад, полиција | У случајевима трговине људима | Евиденција |
| Подршка жртвама трговине људима | Одељењске старешине, стручна служба, директор, родитељи / други законски, центар за социјални рад, здравствени центар | У случајевима трговине људима | План подршке |
| Формирање тима за кризне догађаје | Директор | У случајевима кризних догађаја | План и извештај |
| Обуке у сарадњи са ватрогасцима, Црвеним крстом | Одељењске старешине, стручна служба, директор, родитељи / други законски, Црвени крст, ватрогасци | У току школске године | План и извештај |

**ОБЛИЦИ НАСИЉА И ИНТЕРВЕНЦИЈЕ**

**ФИЗИЧКО, ПСИХИЧКО (емоционално), СОЦИЈАЛНО, ДИГИТАЛНО**

Насиље може бити и злоупотреба, сексуално насиље, насилни екстремитизам, трговина људима,експлоатација детета и ученика, занемаривање и немарно поступање, кризни догађај  и сл.

|  |  |  |
| --- | --- | --- |
| **ПРВИ НИВО** | **Облици** | **Интервенције** |
| ФИЗИЧКО НАСИЉЕ | ударање чврга, гурање, штипање, гребање, гађање, чупање, уједање, саплитање, шутирање, прљање, уништавање ствари и сл. | **На првом нивоу**, који по правилу процењује одељењски старешина, односно васпитач у дому ученика, активности предузима самостално одељењски старешина, наставник, односно васпитач, у сарадњи са родитељем, у смислу појачаног васпитног рада са васпитном групом, одељењском заједницом, групом ученика и индивидуално. одељењски старешина може консултовати и психолога/педагога школе за подршку по потреби.  Изузетно, ако се насилно понашање понавља, ако појачани васпитни рад није био делотворан, ако су последице теже, ако је у питању насиље и злостављање од стране групе према појединцу или ако исто дете и ученик трпи поновљено насиље и злостављање одељенски старешина укључује тим за заштиту. Tим за заштиту у складу са информацијама процењује ниво и предузима даље активности. |
| ПСИХИЧКО (емоционално) НАСИЉЕ | омаловажавање, оговарање, вређање, ругање, називање погрдним именима, псовање, етикетирањe, имитирање, „прозивање” и сл. | **На првом нивоу**, који по правилу процењује одељењски старешина, односно васпитач у дому ученика, активности предузима самостално одељењски старешина, наставник, односно васпитач, у сарадњи са родитељем, у смислу појачаног васпитног рада са васпитном групом, одељењском заједницом, групом ученика и индивидуално. одељењски старешина може консултовати и психолога/педагога школе за подршку по потреби.  Изузетно, ако се насилно понашање понавља, ако појачани васпитни рад није био делотворан, ако су последице теже, ако је у питању насиље и злостављање од стране групе према појединцу или ако исто дете и ученик трпи поновљено насиље и злостављање одељенски старешина укључује тим за заштиту. Tим за заштиту у складу са информацијама процењује ниво и предузима даље активности. |
| СОЦИЈАЛНО НАСИЉЕ И ЗЛОСТАВЉАЊЕ | добацивање, подсмевање, искључивање из групе или заједничких активности, фаворизовање на основу различитости, ширење гласина и сл | **На првом нивоу**, који по правилу процењује одељењски старешина, односно васпитач у дому ученика, активности предузима самостално одељењски старешина, наставник, односно васпитач, у сарадњи са родитељем, у смислу појачаног васпитног рада са васпитном групом, одељењском заједницом, групом ученика и индивидуално. одељењски старешина може консултовати и психолога/педагога школе за подршку по потреби.  Изузетно, ако се насилно понашање понавља, ако појачани васпитни рад није био делотворан, ако су последице теже, ако је у питању насиље и злостављање од стране групе према појединцу или ако исто дете и ученик трпи поновљено насиље и злостављање одељенски старешина укључује тим за заштиту. Tим за заштиту у складу са информацијама процењује ниво и предузима даље активности. |
| СЕКСУАЛНО НАСИЉЕ | добацивање, псовање, ласцивни коментари, ширење прича, етикетирање, сексуално недвосмислена гестикулација и сл. | **На првом нивоу**, који по правилу процењује одељењски старешина, односно васпитач у дому ученика, активности предузима самостално одељењски старешина, наставник, односно васпитач, у сарадњи са родитељем, у смислу појачаног васпитног рада са васпитном групом, одељењском заједницом, групом ученика и индивидуално. одељењскистарешина може консултовати и психолога/педагога школе за подршку по потреби.  Изузетно, ако се насилно понашање понавља, ако појачани васпитни рад није био делотворан, ако су последице теже, ако је у питању насиље и злостављање од стране групе према појединцу или ако исто дете и ученик трпи поновљено насиље и злостављање одељенски старешина укључује тим за заштиту. Tим за заштиту у складу са информацијама процењује ниво и предузима даље активности. |
| ДИГИТАЛНО НАСИЉЕ (злоупотреба информационих технологија и других комуникацијских програма) | узнемиравајуће позивање, слање узнемиравајућих порука смс-ом, ммс-ом или путем аудиовизуелних снимака и сл. | **На првом нивоу**, који по правилу процењује одељењски старешина, односно васпитач у дому ученика, активности предузима самостално одељењски старешина, наставник, односно васпитач, у сарадњи са родитељем, у смислу појачаног васпитног рада са васпитном групом, одељењском заједницом, групом ученика и индивидуално. одељењски старешина може консултовати и психолога/педагога школе за подршку по потреби.  Изузетно, ако се насилно понашање понавља, ако појачани васпитни рад није био делотворан, ако су последице теже, ако је у питању насиље и злостављање од стране групе према појединцу или ако исто дете и ученик трпи поновљено насиље и злостављање одељенски старешина укључује тим за заштиту. Tим за заштиту у складу са информацијама процењује ниво и предузима даље активности. |

|  |  |  |
| --- | --- | --- |
| **ДРУГИ НИВО** | **Облици** | **Интервенције** |
| ФИЗИЧКО НАСИЉЕ И ЗЛОСТАВЉАЊЕ | шамарање, ударање, гажење, цепање одела, „шутке”, затварање, пљување, отимање и уништавање имовине, измицање столице, чупање за уши и косу и сл. | **На другом нивоу**, по правилу, активности предузима одељењски старешина, односно васпитач у дому ученика, у сарадњи са тимом за заштиту и обавезно учешће родитеља ученика, у смислу појачаног васпитног рада, као и могућност предлагања покретања васпитно-дисциплинског поступка. |
| ПСИХИЧКО (емоционално) НАСИЉЕ И ЗЛОСТАВЉАЊЕ | уцењивање, претње, неправедно кажњавање, забрана комуницирања, искључивање, манипулисање и сл. | Активности предузима одељењски старешина, у сарадњи са педагогом, психологом, тимом за заштиту и директором уз обавезно учешће родитеља у |
| СОЦИЈАЛНО НАСИЉЕ И ЗЛОСТАВЉАЊЕ | сплеткарење, ускраћивање пажње од стране групе (игнорисање), неукључивање, неприхватање, манипулисање, искоришћавање и сл. | **На другом нивоу**, по правилу, активности предузима одељењски старешина, односно васпитач у дому ученика, у сарадњи са тимом за заштиту и обавезно учешће родитеља ученика, у смислу појачаног васпитног рада, као и могућност предлагања покретања васпитно-дисциплинског поступка. |
| СЕКСУАЛНО НАСИЉЕ И ЗЛОСТАВЉАЊЕ | сексуално додиривање, показивање порнографског материјала, показивање интимних делова тела, свлачење и сл. | **На другом нивоу**, по правилу, активности предузима одељењски старешина, односно васпитач у дому ученика, у сарадњи са тимом за заштиту и обавезно учешће родитеља ученика, у смислу појачаног васпитног рада, као и могућност предлагања покретања васпитно-дисциплинског поступка. |
| ДИГИТАЛНО НАСИЉЕ (злоупотреба информационих технологија, друштвених мрежа и других дигиталних канала комуникације и) | оглашавање, снимање и слање видео записа, злоупотреба друштвених мрежа, блогова, форумa и четовања у циљу вређања, исмевања и подстицање угрожавања достојанства личности снимање камером појединаца против њихове воље, снимање камером насилних сцена, дистрибуирање снимака и сл. | **На другом нивоу**, по правилу, активности предузима одељењски старешина, односно васпитач у дому ученика, у сарадњи са тимом за заштиту и обавезно учешће родитеља ученика, у смислу појачаног васпитног рада, као и могућност предлагања покретања васпитно-дисциплинског поступка. |

|  |  |  |
| --- | --- | --- |
| **ТРЕЋИ НИВО** | **Облици** | **Интервенције** |
| ФИЗИЧКО НАСИЉЕ | туча, дављење, бацање, проузроковање опекотина и других повреда, ускраћивање хране и сна, излагање ниским температурама, напад оружјем и сл. | **На трећем нивоу**, по правилу, активности предузима директор са тимом за заштиту, уз обавезно укључивање родитеља и надлежних органа и организација (центар за социјални рад, здравствена служба, полиција, јавно тужилаштво и друге надлежне организације). На трећем нивоу обавезно се покреће васпитно-дисциплински поступак.  Када је ученик са сметњама у развоју и инвалидитетом учесник ситуације насиља неопходна је сарадња тима за заштиту и тима за инклузивно образовање у циљу израде плана појачаног васпитног рада. Имајући у виду здравствено стање ученика, односно развојну сметњу, предузимају се даље мере и активности у сарадњи са родитељима и представницима из здравствене и социјалне заштите, у складу са проценом потреба за подршком.  Када родитељ чини насиље, злостављање или занемаривање детета и када његово укључивање у поступак није у најбољем интересу детета установа обавезно укључује надлежни центар за социјални рад.  Ако постоји сумња или сазнање о насиљу, злостављању и занемаривању детета и ученика у породици, директор без одлагања обавештава надлежно јавно тужилаштво, полицију и центар за социјални рад који предузимају даље мере у складу са законом. |
| ПСИХИЧКО (емоционално) НАСИЉЕ | застрашивање, уцењивање уз озбиљну претњу, изнуђивање новца или ствари, ограничавање кретања, навођење на коришћење наркотичких средстава и психоактивних супстанци, укључивање у деструктивне групе и организације и сл. | **На трећем нивоу**, по правилу, активности предузима директор са тимом за заштиту, уз обавезно укључивање родитеља и надлежних органа и организација (центар за социјални рад, здравствена служба, полиција, јавно тужилаштво и друге надлежне организације). На трећем нивоу обавезно се покреће васпитно-дисциплински поступак. |
| СОЦИЈАЛНО НАСИЉЕ | претње, изолација, малтретирање групе према појединцу или групи, организовање затворених група (кланова) које има за последицу повређивање других и сл. | Када је ученик са сметњама у развоју и инвалидитетом учесник ситуације насиља неопходна је сарадња тима за заштиту и тима за инклузивно образовање у циљу израде плана појачаног васпитног рада. Имајући у виду здравствено стање ученика, односно развојну сметњу, предузимају се даље мере и активности у сарадњи са родитељима и представницима из здравствене и социјалне заштите, у складу са проценом потреба за подршком. |
| СЕКСУАЛНО НАСИЉЕ | завођење ученика од стране запослених, злоупотреба ауторитета, поверења, или утицаја над дететом/учеником подвођење, навођење, изнуђивање и принуда на сексуални чин, силовање, инцест и сл. | Када родитељ чини насиље, злостављање или занемаривање детета и када његово укључивање у поступак није у најбољем интересу детета установа обавезно укључује надлежни центар за социјални рад. |
| ДИГИТАЛНО НАСИЉЕ (злоупотреба информационих технологија и других комуникацијских програма) | злоупотреба друштвених мрежа, блогова, форумa и четовања у циљу слања претњи и угрожавања сигурности, снимање камером насилних сцена, дистрибуирање снимака и слика, снимање насилних сцена, дистрибуирање снимака и слика, дечија порнографија и сл. | Ако постоји сумња или сазнање о насиљу, злостављању и занемаривању детета и ученика у породици, директор без одлагања обавештава надлежно јавно тужилаштво, полицију и центар за социјални рад који предузимају даље мере у складу са законом. |

**ИНТЕРВЕНТЕ АКТИВНОСТИ**

Уколико је комуникација са медијима неопходна, одговоран је директор, осим ако је директор учесник насиља, злостављања или занемаривања.У том случају комуникацију са медијима остварује председник органа управљања.Установа је дужна да обавести надлежну школску управу, односно министартсво пре давања изјаве медијима о конкретној ситуацији насиља која се догодила.

|  |  |  |  |
| --- | --- | --- | --- |
| **Опис** | **Начин** | **Информисање** | **Евиденција** |
| Удаљење ученика | Тим за заштиту процењује да ли је неопходно да се током трајања васпитно-дисциплинског поступка ученик удаљује из процеса непосредног образовно-васпитног рада и осталих облика образовно-васпитног рада најкраће пет радних дана, а најдуже до окончања васпитно-дисциплинског поступка, уважавајући ризике, досадашње понашање ученика и изречене мере, последице и околности ситуације, безбедност, узраст и развојне карактеристике детета и сл. | Школа поред родитеља, обавештава и надлежни центар за социјални рад у циљу заједничког деловања и израде плана појачаног васпитног рада за ученика, током трајања васпитно-дисциплинског поступка, односно мере непосредног удаљавања. | Документација |
| Удаљавање из процеса непосредног и осталих облика образовно васпитног рада и приликом покретања васпитно-дисциплинског поступка за учињене теже повреде обавезе ученика које се односе на поседовање, подстрекавање, помагање, давање другом ученику и употребу психоактивних супстанци, односно алкохола, дрога и никотинских производа, као и уношење у школу оружја, пиротехничког средства или другог предмета којим може да угрози или повреди друго лице. | Тим за заштиту процењује да ли је неопходно да ученик буде удаљен из процеса непосредног и осталих облика образовно васпитног рада и приликом покретања васпитно-дисциплинског поступка | О удаљењу ученика, школа, поред родитеља, обавештава и надлежни центар за социјални рад у циљу заједничког деловања и израде плана појачаног васпитног рада за ученика, током трајања васпитно-дисциплинског поступка, односно мере непосредног удаљавања. |  |
| Када се насиље између ученика догоди ван простора установе, односно другог простора у коме установа остварује образовно-васпитни рад, односно васпитни рад по добијању сазнања од представника спољашње мреже заштите, | Тим за заштиту се састаје, анализира ситуацију у складу са доступним информацијама, уз могућност процене нивоа насиља. Сходно утврђеним чињеницама тим за заштиту предлаже одељењском старешини, односно васпитачу у дому ученика израду плана појачаног васпитног за ученика узимајући у обзир следеће: последице догађаја по учеснике, претходно понашање ученика у установи и континуитет ризичног понашања ученика. |  |  |
| За ученика који је претрпео насиље ван просторија школа, односно другог простора у коме школа остварује образовно-васпитно рад, тим за заштиту предлаже одељењском старешини израду плана заштите од насиља, а према процени и укључивање представника спољашње мреже заштите. | У план појачаног васпитног рада установа обавезно укључује родитеље ученика и представнике спољашње мреже заштите ради који су укључени у пружање подршке ученику и породици. | У ситуацији када родитељ не сарађује са установом, а долази до поновљеног насиља ученика установа обавештава надлежни центар за социјални рад и примењује мере у складу са законом у односу на одговорност родитеља. |  |
| Када је ученик са сметњама у развоју и инвалидитетом учесник ситуације насиља | Неопходна је сарадња тима за заштиту и тима за инклузивно образовање у циљу израде плана појачаног васпитног рада. Имајући у виду здравствено стање ученика, односно развојну сметњу, предузимају се даље мере и активности у сарадњи са родитељима и представницима из здравствене и социјалне заштите, у складу са проценом потреба за подршком. |  |  |
| 1.Када родитељ чини насиље, злостављање или занемаривање детета и када његово укључивање у поступак није у најбољем интересу детета.  2.Ако постоји сумња или сазнање о насиљу, злостављању и занемаривању детета и ученика у породици | 1. Установа обавезно укључује надлежни центар за социјални рад | 2. Директор без одлагања обавештава надлежно јавно тужилаштво, полицију и центар за социјални рад који предузимају даље мере у складу са законом. | Документација |
| Уколико постоји сумња или сазнање да је ученик укључен у промовисање, заговарање и подржавање идеолошки мотивисаног насиља, односно у насилни екстремизам, | Директор школе сазива тим за заштиту који разматра ситуацију и на основу прикупљених информација одлучује о даљем поступању унутар школе и обавештава родитеља и надлежно јавно тужилаштво. |  | Документација |
| Уколико постоји сумња или сазнање да је дете, односно ученик укључен у било који облик трговине људима, након примене листе индикатора за прелиминарну идентификацију ученика који су потенцијалне жртве трговине, | Директор поступа у складу са датим смерницама у листи индикатора | Обавештава центар за заштиту жртава трговине људима, надлежни центар за социјални рад и надлежну организациону јединицу полиције. | Документација |
| Увек када је запослени починилац насиља, злостављања и занемаривања према детету и ученику у установи, | Директор предузима мере према запосленом, у складу са законом, а према детету и ученику мере за заштиту и подршку (план заштите од насиља) на основу Правилника о протоколу. Када родитељ пријави директору непримерено понашање запосленог према његовом детету, директор поступа у складу са Законом |  | Документација |
| Уколико постоји сумња да је починилац насиља, злостављања и занемаривања треће лице према детету и ученику, | Директор је обавезан да истовремено обавести родитеља детета које је изложено насиљу, злостављању и занемаривању, надлежни центар за социјални рад полицију и надлежно јавно |  | Документација |
| У свим ситуацијама када се непосредно дешава насиље или постоји оправдан разлог да се сумња да ће доћи до насиља услед непредузимања хитних мера заштите, без обзира на узраст учесника ситуације насиља, | Установа одмах реагује | Установа одмах обавештава полицију ради спречавања даљег вршења насиља и обезбеђивања помоћи и заштите. | Документација |
| Када се насиље и злостављање дешава у установи између одраслих лица (запослени – запослени; запослени – родитељ; запослени, родитељ – треће лице) | Директор предузима мере, у складу са законом. |  |  |

**Заштита запослених**

Установа је дужна да поступа увек када постоји сумња или сазнање да запослени трпи насиље од стране ученика, родитеља или трећег лица у установи или за време организовања активности установе***.***

|  |  |  |
| --- | --- | --- |
|  | **Поступак** | **Евиденција** |
| Ученик починилац насиља према запосленом | Директор је дужан да одмах обавести родитеља и центар за социјални рад;да покрене васпитно-дисциплински поступак и да изрекне васпитно-дисциплинску меру, у складу са законом за ученике старости до 14 година, а за ученике изнад 14 година, осим наведених активности и да обавести надлежно јавно јавно тужилаштво и полицију. | Документација |
| У случају повреде части, угледа и достојанства запосленог од стране ученика | Примењују се мере и активности прописане за трећи ниво вршњачког насиља | Документација |
| Када је ученик са сметњама у развоју и инвалидитетом починилац насиља према запосленом | Неопходно је да директор у сарадњи са тимом за заштиту и тимом за инклузивно образовање утврди да ли је испољено (агресивно) понашање ученика последица здравственог стања, односно развојне сметње и у складу са тим се предузимају даље мере и активности, односно процењују кога је потребно укључити од спољашње мреже заштите (стручњаци из здравственог система, социјалне заштите и др | Документација |
| Када је родитељ или треће лице починилац насиља према запосленом или запослени према запосленом, | Директор је дужан да таква сазнања пријави полицији и надлежном јавном тужилаштву, а када је родитељ починилац насиља да обавести и надлежни центар за социјални рад, у року прописаним Законом | Документација |
| Уколико установа има сазнање да родитељ или треће лице на друштвеним мрежама омаловажава, вређа, прети или позива на насиље према запосленом, а у вези са професионалном улогом запосленог | Установа је дужна да о томе обавести надлежно јавно тужилаштво, у року прописаном Законом. | Документација |

***РЕДОСЛЕД ПОСТУПАЊА У ИНТЕРВЕНЦИЈИ***

|  |  |
| --- | --- |
|  | **Начин** |
| **1. Проверавање сумње или откривање насиља, злостављања и занемаривања обавља се прикупљањем информација – директно или индиректно.** | Прикупљање информација - утврђивање релевантних чињеница на основу којих се потврђује или одбацује сумња на насиље, злостављање и занемаривање.  Прикупљање информација по правилу чини одељењски старешна, стручни сарадник, односно друго задужено лице у установи наставник, васпитач или члан тима за заштиту, од свих учесника, непосредно по сазнању или сумњи о догађају. Начин прикупљања информација (непосредан разговор/усменим путем, писаним путем, анонимна анкета и сл).  Установа проверава сваку информацију о могућем насиљу, злостављању и занемаривању и врши преглед видео записа уколико установа има електронски надзор над простором.  Изјава од малолетних ученика која се узима у току васпитно-дисциплинског поступка, узима се у присуству родитеља, а у складу са одредбама закона који уређује основе система образовања и васпитања, а којима је прописан васпитно-дисциплински поступак у установи.  У случају сумње појачава се васпитни рад и прати понашање учесника. Када се потврди сумња, директор и тим за заштиту предузимају мере и активности за извршено насиље, злостављање и занемаривање. |
| **2. Заустављање насиља и злостављања и смиривање учесника** | обавеза свих запослених у установи, а нарочито најближег присутног запосленог и дежурног наставника, односно васпитача да одлучно прекине све активности, раздвоји и смири учеснике у акту насиља. У случају да запослени процени да је сукоб високо ризичан и да не може сам да га заустави, одмах ће тражити помоћ. |
| **3. Обавештавање родитеља и предузимање хитних акција по потреби** | Пружање прве помоћи, обезбеђивање лекарске помоћи, обавештавање полиције и центра за социјални рад) обавља се одмах након заустављања насиља и злостављања. Уколико родитељ није доступан или његово обавештавање није у најбољем интересу детета и ученика, установа одмах обавештава центар за социјални рад. |
| **4. Консултације у установи** | Разјашњавање околности, анализирања чињеница, процене нивоа насиља и злостављања, нивоа ризика и предузимања одговарајућих мера и активности. У консултације у установи укључују се: одељењски старешина, дежурни наставник, васпитач, психолог, педагог, тим за заштиту, директор, ученички парламент.  Уколико у току консултација у установи директор и тим за заштиту, услед сложених околности не могу са сигурношћу да процене ниво насиља, злостављања и занемаривања, као и да одреде мере и активности, у консултације укључују надлежне органе и друге организације и службе: министарство надлежно за послове образовања и васпитања – надлежну школску управу, центар за социјални рад, полицију, правосудне органе, здравствену службу. |
| **5.Мере и активности** | Предузимају се за све облике и нивое насиља и злостављања.  **План заштите од насиља за ученика** се сачињава за конкретну ситуацију другог и трећег нивоа за ученике који су претрпели насиље или били сведоци насиља и злостављања.  **План појачаног васпитног рада за ученика** се сачињава за конкретну ситуацију другог и трећег нивоа насиља за ученике који су извршили насиље, подстрекивали на насиље или пасивно подржавали насилну ситуацију.  План заштите од насиља и план појачаног васпитног рада може да се сачине и за цело одељење, односно васпитну групу.  План заштите од насиља, као и план појачаног васпитног рада за ученика сачињава тим за заштиту заједно са одељенским старешином, односно васпитачем, психологом, педагогом, секретаром, директором и родитељем, а по потреби и са другим надлежним организацијама и службама. За ученика који се образује у складу са чланом 76. Закона о основама система образовања и васпитања у израду плана заштите се укључује Тим за инклузивно образовање. У припрему плана заштите од насиља, односно/плана појачаног васпитног рада и реализације, када год је могуће, установа ће укључити представнике одељенске заједнице, односно групе, ученичког парламента, као и децу, односно ученике – учеснике у насиљу и злостављању.  За трећи ниво насиља и злостављања директор установе подноси пријаву надлежним органима, организацијама и службама и обавештава Министарство, односно надлежну школску управу, у року од 24 сата од момента сазнања, путем дигиталне националне платформе „Чувам те” (Национална платформа) са првим информацијама о догађају и предузетим активностима, а у року од 48 сати од момента сазнања са допуном информацијама и закључцима са састанка тима за заштиту. Такође, установа путем Националне платформе ажурира информације о поступању до затварања предмета, односно предузимања свих потребних мера и њихове евалуације.Путем Националне платформе, установе обавештавају друге надлежне институције из спољашње мреже заштите (систем социјалне и здравствене заштите, полиција и јавно тужилаштво), у складу са прописаним процедурама. |
| **6. Ефекти предузетих мера и активности прати установа** | Одељењски старешина, васпитач, тим за заштиту, психолог и педагог ради провере успешности, даљег планирања заштите и других активности установе. Установа прати понашање детета и ученика које је трпело и које је извршило насиље и злостављање, али и деце и ученика који су индиректно били укључени (сведоци).  Установа прати и укљученост родитеља и других надлежних органа, организација и служби. Ефекте предузетих мера прате и надлежне службе Министарства. |

**Поступање установе када се деси кризни догађај**

|  |  |
| --- | --- |
| Прикупљање података, процена потреба и обавештавање надлежних органа | Тим прикупља информације о догађају (опис догађаја, место и време када се десио догађај), ко је све погођен кризним догађајем и каква му је помоћ потребна, где се налази и у каквом је стању, као и о томе шта је већ урађено поводом тога у установи.  У зависности од врсте/облика кризног догађаја, наредни корак подразумева хитно обавештавање полиције, хитне помоћи, ватрогасне службе, као и других евентуално потребних органа/служби. Неопходно је да запослени у установи поступају у складу са планом поступањa у ситуацијама кризе и у зависности од врсте кризног догађаја, и у складу са планом евакуације.  Тим за кризне догађаје благовремено информише Министарство просвете, односно надлежну школску управу о догађају, као и предузетим активностима. |
| Успостављање сарадње са спољашњом мрежом заштите (социјална и здравствена заштита, полиција, јавно тужилаштво, јединица локалне самоуправе, мобилни тим). | На основу прикупљених података, уз обавезу хитног обавештавања спољашње мреже заштите, установа врши процену да ли може да поступа самостално или јој је потребна помоћ и подршка представника спољашње мреже заштите, са којом израђује јединствен план деловања, начин рада и извештавања.  У зависности од облика/врсте и степена интензитета кризног догађаја установа процењује кога укључује од спољашње мреже заштите. |
| Сарадња и заједничко деловање са мобилним тимом за кризне интервенције | Уколико кризни догађај као последицу има најмање троје или више повређених или настрадалих лица, директор је у обавези да одмах по сазнању обавестити Министарство просвете како би се ангажовао интерсекторски мобилни тим за кризне ситуације.  У ситуацијама када поступа мобилни тим, тим за кризне догађаје установе постаје саставни део мобилног тима. Тим за кризне догађаје установе пружа потребне информације мобилном тиму, учествује у заједничком планирању, организацији и реализацији психосоцијалне подршке. У сарадњи са мобилним тимом, тим установе врши праћење и идентификовање деце/ученика и запослених којима је потребна помоћ, пружа прву психолошку помоћ као и друге видове подршке. |
| Благовремено информисање деце/ученика, родитеља, запослених и медија о догађају | Директор установе именује особе задужене за припрему званичних информација за родитеље, ученике, запослене и за медије. Обавештења имају сврху информисања запослених, родитеља и деце/ученика и медија о најновијим, провереним и тачним информацијама до којих је установа дошла, ради планирања одговарајуће подршке и предузимања других потребних мера (сузбијање гласина и ширења панике); упознавање са могућим тешкоћама, ризицима, изазовима и начинима за њихово превазилажење; упознавање са начинима подршке. Саопштење за медије сачињава се у сарадњи са надлежним службама Министарства |
| Психосоцијална подршка деци, ученицима и запосленима | Тим за кризне догађаје прати реаговања ученика, родитеља и запослених, идентификује коме је помоћ потребна и у складу са тим организује пружање психосоцијалне подршке. Приликом пружања психосоцијалне подршке као основна интервенција користи се психолошка прва помоћ.  У зависности од врсте, интензитета и последица кризног догађаја, тим процењује потребу за укључивањем представника из система здравствене заштите у циљу пружања психосоцијалне подршке и/или укључивање интерсекторског мобилног тима за кризне ситуације. |
| Израда и реализација плана рада установе у измењеним условима и стабилизација рада у установи | Тим за кризне догађаје у сарадњи са релевантним тимовима установе израђује план рада по измењеном, прилагођеном плану.  План рада треба да садржи конкретне активности/мере које установа планира да предузме, носиоце (извршиоце) планираних активности, временску динамику, начин извршења, начини праћења и извештавања.  Приликом прављења плана важно је узети у обзир врсту кризног догађаја, број погођених особа, процену даљих ризика, реакцију локалне заједнице и одговарајуће правне аспекте.  Након кризног догађаја, неопходно је да установа предузима активности које ће водити стабилизацији стања у установи - постепени повратак установе на редован начин рада који је био успостављен пре кризног догађаја уз континуирано праћење понашања деце/ученика и запослених у циљу процене ефеката подршке и предузимања даљих мера.  Установа прати реализацију плана и у зависности од тока смиривања кризног догађаја, ревидира план, надопуњује га и коригује. |
| Организација евентуалних комеморативних активности | У случају кризних догађаја са смртним исходом, тим учествује у организацији и планирању адекватних комеморативних активности. |
| Праћење реализације плана и евалуација | Неопходно је праћење реализације плана рада (у оквиру плана рада тима за заштиту) у измењеним условима, евентуалне корекције и допуне плана у зависности од процене степена, броја и последица изазваних кризним догађајем и предузетим корацима. |
| Вођење документације и извештавање | Тим је дужан и да води документацију о спроведеним активностима у вези поступањем у кризној ситуацијом.  Извештај о поступању установе доставља се надлежној школској управи, а када су у питању домови ученика, извештај о поступању се доставља и сектору Министарства надлежном за ученички и студентски стандард, у року од 15 дана од наступања периода стабилизације рада у установи. |

**Вршњачки тим**

Циљеви: ширење асертивног начина комуникације, толеранције, хуманих вредности, превенција насиља, као и развијање другарства, поштовања и емпатије, тимског духа, осећања заједништва, али и јачање критичности и супротстављање пошастима данашњице.

Циљ рада Вршњачког тима је активно учешће ученика у активностима, радионицама, задацима кроз које стичу знања, искуства и вештине неопходне за иницирање и активно учешће у смањењу насиља у школи. Кроз учешће у тиму, ученици су мотивисани да се баве питањем насиљау школи. Дугорочно, корист је вишеструка јер ученик осећа да је важна и корисна карика заједнице, да својим залагењем мења ствари на боље, доприноси колективу, слободно и креативно се развија.

Задатак Вршњачког тима је да се кроз низ активности током школске године залаже за промоцију, вредновање и усвајање животних вредности – другарства, пожртвовања, толеранције, ненасилних облика комуникације, хуманости. Задатак ментора је да прати рад тима, да спроводи све планиране активности, да оспособи и припреми ученике за самостално учешће у оквиру тима и подстакне на ширење позитивне радне климе у свом одељењу.

|  |  |  |
| --- | --- | --- |
| ГОДИШЊИ ПЛАН РАДА ВРШЊАЧКОГ ТИМА | | |
| МЕСЕЦ | АКТИВНОСТИ | НОСИОЦИ |
| Септембар | Избор чланова тима, формирање тима, израда и анализа плана и програма; присуствовање састанку Тима за заштиту ученика, доношење правила понашања на нивоу школе; | Вршњачки тим и наставници –  ментори |
| Октобар | Реализација радионица  Упознавање са облицима насиља | Вршњачки тим, наставници-ментори Тим за заштиту од дискриминације, насиља, злостављања и занемаривања |
| Новембар | Обележавање Дана толеранције  Организовање едукативних предавања | Вршњачки тим, наставници-ментори и Тим за заштиту од дискриминације, насиља, злостављања и занемаривања |
| Децембар | Израда презентација,  Сумирање учинка; подношење полугодишњег извештаја рада тима на нивоу школе; радионице | Вршњачки тим и наставници-ментори |
| Јануар | Реализација радионице | Вршњачки тим, наставници-ментори и Тим за заштиту од дискриминације, насиља, злостављања и занемаривања |
| Фебруар | Реализација радионице,  Израда упитника о присуству насиља у школи и спровођење истог, анализа, план мера | Вршњачки тим, наставници-ментори и Тим за заштиту од дискриминације, насиља, злостављања и занемаривања |
| Март | Рад са ученицима млађих разреда-ученици старијих разреда посећују одељења бивших учитеља/ица и укључују ученике у рад ВТ-промоција ВТ (израда беџева, флајера о насиљу, помоћ у задацима) | Вршњачки тим, наставници-ментори иТим за заштиту од дискриминације, насиља, злостављања и занемаривања |
| Април | Израда и постављањепаноа са темом борбе против насиља, заштите ученика од насиља, толеранцијом | Вршњачки тим, наставници-ментори, Тим за заштиту од дискриминације, насиља, злостављања и занемаривања |
| Мај | Организација спортских турнира и хуманитарних акција (сакупљање ствари и играчака за децу из „Сигурне куће“) | Вршњачки тим, наставници-ментори и Тим за заштиту од дискриминације, насиља, злостављања и занемаривања |
| Јун | Организација спортских турнира  Вредновање активности Вршњачког тима; подношење извештаја наставничком већу | Вршњачки тим, наставници-ментори, Ученички парламент |

 Напомена: чланови тима биће позивани на састанке Тима за заштиту од дискриминације, насиља, злостављања и занемаривања. Учествоваће у активностима на нивоу одељења са одељењским старешином и евидентирати случајеве насиља у одељењу/ школи и радити на решавању истих, радити са ученицима који врше повреду правила понашања и обавеза ученика, пружати подршку ученицима који трпе насиље, пратити ситуацију у одељењу, учествоваће у планираним активностима тима, охрабривари другове посматраче да конструктивно реагују.

**Безбедност ученика**

ЦИЉ: Заштитити ученике од преступничког понашања групе или појединаца, упознати их са облицима друштвено неприхватљивог понашања и оспособити их за конструктивно решавање конфликата.

ЗАДАЦИ:

* Едукација ученика
* Информисање ученика о различитим облицима преступничког понашања, законскимрегулативама
* Превенција насиља
* Подстицање сарадње,толеранције
* Ненасилна комуникација, конструктивно решавање конфликата

|  |  |  |  |
| --- | --- | --- | --- |
| **Активности** | **Носиоци** | **Време реализације** | **Начин праћења** |
| Информисање ученика о различитим облицима преступничког понашања,законским регулативама | Разредне старешине, педагог, Тим за превенцију насиља,правник | Током школске године, ЧОС | Писмена евиденција |
| Подсећање на правила понашања у школи | Разредне старешине, педагог | у септембру и током школске године, ЧОС | Писмена евиденција,пано |
| Радионица о дечјим правима | Учитељи, наставници,педагог | У току Дечје недеље, октобар | Писмена евиденција, панои |
| Промовисање толеранције, подстицање сарадничког односа, прихватање различитости | Учитељи, наставници,педагог,  Ученици, Ђачки парламент, | Током године | Писмена евиденција, панои,радионице |
| Помоћ друговима око учења | Учитељи, наставници,педагог,  Ученици, Ђачки парламент, Тим за превенцију насиља | Током године | Писмена евиденција |
| Радионице о превенцији насиља | Педагог | Током године | Панои |
| Радионице о болестима зависности | Педагог | Током године | Панои |
| Вршњачка медијација | Педагог | Током године | Писмена евиденција |
| Редовна дежурства наставника | Наставници | Током године | Писмена евиденција |
| Ангажовање свих ученика у спортским и културним манифестацијама | Наставници | Током године | Писмена евиденција |
| Сарадња са полицијом, едукативна предавања | Разредне старешине, полицајци | Током године | Писмена евиденција |

**План превенције употребе дрога код ученика**

ЦИЉ: Развијање свести ученика, родитеља и запослених о штетности употребе дрога и пружање помоћи ученицима и њиховим родитељима у решавању проблема злоупотребе.

ЗАДАЦИ:

* Бављење питањем дрога међу ученицима, запосленима у школи и родитељима
* Подизање свести и унапређивање вештина свих укључених субјеката у превенцију злоупотреба дрога
* Изграђивање негативног става према употреби дрога
* Подстицање развоја и примене превентивних активности у области злоупотребе дрога
* Подстицање сарадње и развијање партнерских односа са свим значајним актерима у превенцији и решавању проблема у овој области
* Планирање стручног усавршавања у циљу развијања компетенција за превентивни рад са ученицима и родитељима
* Пружање подршке ученицима и њиховим родитељима у решавању проблема злоупотребе
* Информисање ученик и родитеља / других законских заступника о последицама кршења ЗОСОВ, Протокола о поступању у случају присуства и коришћења психоактивних супстанци у образовно-васпитним установама

|  |  |  |  |
| --- | --- | --- | --- |
| **Активности** | **Носилац активности** | **Време реализације** | **Начион остваривања и праћења активности** |
| Израда Плана превенције употребе дрога | Тим | Септембар | Писана документација |
| Упознавање органа школе са Планом превенције употребе дрога | Тим | Септембар | Писана документација |
| Информисање ученика о различитим облицима преступничког понашања и законским регулативама, превенција и последице | Разредне старешине, наставници, стручна служба | Септембар и током школске године | Путем редовне наставе, часа одељенског старешине, информативних састанака;  примена ЗОСОВ, Протокола о поступању у случају присуства и коришћења психоактивних супстанци у образовно-васпитним установама |
| Организовање радионица на тему превенције употребе дрога | Одељенске старешине, стручна служба, наставници | Током школске године | План и реализација радионица, документација |
| Организација ваннаставних активности и секција | Наставници, разредне старешине, стручна служба | На почетку и током школске године | План вананставних активности и секција |
| Обезбеђивање и пружање информација за ученике о негативном утицају дрога (панои, редовна настава, ваннаставне активности, секције, часови одељенског старешине) | Одељенске старешине, стручна служба, наставници, ђачки парламент | Током школске године | Панои, план и реализација часова, документација |
| Анализа стања и идентификовање ученика који су ризична група | Разредне старешине, предметни наставници, стручна служба, запослени | Током школске године | Анкете, анализа |
| Покретање васпитно-дисциплинског поступка за ученике који су извршили повреду обавеза | Директор, разредне старешине, стручна служба, родитељи | Током школске године | Писана документација |
| Саветовање уколико постоји сумња на злоупотребу дрога и упућивање на третмане одвикавања | Ученици, стручна служба, одељенски старешина | Стручна служба, одељенске старешине, директор, родитељи, здравствени центар, | Чим се покаже да постоји сумња, досије ученика |
| Индивидуални разговори са ученицима | Одељенске старешине, стручна служба | Током школске године | Писана документација |
| Редовно дежурство наставника ради осигуравања безбедног окружења ученика у школи и дворишту | Наставници | Од почетка и током школске године | Књига дежурства |
| Пружање подршке ученицима (учење, развијање друштвено прихватљивих вредности, породични проблеми) | Наставници, разредне старешине, стручна служба, | Током школске године | Писана документација, |
| Помоћ ученицима у квалитетнијем организовању слободног времена | Наставници, разредне старешине, стручна служба, родитељи, вршњаци | Током школске године | Писана документација, путем часова редовне наставе, часова одељенског старешине, ваннаставних активности, индивидуалних разговора, учешћима на конкурсима итд. |
| Настојати да се онемогући доступност дувана, алкохола и наркотика ученицима | Школа, локална заједница, полиција, породица,тим | Током године | Разговори са ученицима, власницима продавница, представницима локалне заједнице, полицијом |
| Информисање родитеља о штетности употребе дрога | Разредне старешине, стручна служба | Септембар и током школске године | Родитељски састанци |
| Информисање родитеља о поступку приликом повреде обавеза ученика | Разредне старешине, стручна служба | Септембар и током школске године | Родитељски састанци, Индивидуални разговори |
| Сарадња и пружање подршке родитељима детета које извршило повреду обавеза | Разредне старешине, стручна служба, директор | Током године | Родитељски састанци, Индивидуални разговори |
| Сарадња са полицијом, центром за социјални рад, здравственим центром, дирекцијом за омладину и спорт | Стручна лица , школа | Током године према плану ових институција | Писана документација |

**ДОКУМЕНТАЦИЈА, АНАЛИЗА И ИЗВЕШТАВАЊЕ**

|  |  |
| --- | --- |
| Носиоци | Активности |
| У спровођењу превентивних и интервентних мера и активности установа: | 1) прати остваривање програма заштите установе;  2) евидентира случајеве насиља, злостављања и занемаривања другог и трећег нивоа;  3) прати остваривање конкретних планова заштите другог и трећег нивоа;  4) укључује родитеља у васпитни рад у складу са врстом и нивоом насиља и праћење ефеката предузетих мера и активности;  5) прати остваривање активности друштвено-корисног, односно хуманитарног рада;  6) прати остваривање плана поступања установе у кризним догађајима;  7) евидентира кризне догађаје;  8) анализира стање и извештава. |
| Одељењски старешина, односно васпитач | Бележи насиље на првом нивоу; прати и процењује делотворност предузетих мера и активности и евидентира у педагошкој документацији |
| О случајевима који захтевају укључивање тима за заштиту (други и трећи ниво) | Документацију (службене белешке и сви други облици евидентирања података о лицу, догађају, предузетим радњама и др.) води, чува и анализира за потребе установе психолог или педагог, а изузетно, други члан тима за заштиту кога је одредио директор. |
| О ситуацијама насиља првог и другог нивоа, предузетим мерама и активностима, као и праћењу предузетих активности | Школа је у обавези да води евиденцију због потребе кварталних извештаја и користећи Националну платформу „Чувам те”. За унос података на националној платформи су задужени запослени у школи које је директор овластио за приступ националној платформи. |
| Тим за заштиту подноси извештај о реализацији превентивних и интервентних активности два пута годишње. | Директор извештава орган управљања, савет родитеља и ученички парламент. |

\_\_\_\_\_\_\_\_\_\_\_\_\_\_\_\_\_\_\_\_\_\_

Снежана Радојковић

председница Школског одбора